Kamenný most v Dravciach

Kamenný most v Dravciach je gotický most pravdepodobne z konca 13. storočia, ktorý sa nachádza uprostred obce Dravce neďaleko Kostola svätej Alžbety Uhorskej. Ide o jedno klenbový most s lomeným oblúkom cez Dravecký potok. Most je postavený z lomového kameňa. Pravdepodobne ho postavila rehoľa antonitov, ktorá pôsobila v Dravciach. Most bol v minulosti viackrát rekonštruovaný. Výrazne stavebné úpravy sa odohrali v 15. storočí a 20. storočí, keď pri budovaní obchádzky zaliali stavebníci jednu stranu mostu do betónu, takže lomený oblúk je už vidieť len na jednej strane. V roku 1985 bol most vyhlásený ako druh technickej pamiatky za národnú kultúrnu pamiatku Slovenskej republiky. Kamenný most v Draviciach spolu s Mostom svätého Gottharda pri obci Leles patrí k najstarším zachovaným kamenným mostom na Slovensku. Most dodnes slúži ako cestný objekt. Referencie Literatúra Hodnotenie turistického potenciálu regiónu Spiš na ceste Magna Via vo vidieckom priestore. In: HÚSKA, Jozef; OTEPKA, Pavol. Kultúrne a historické dedičstvo na ceste Magna Via: zborník referátov z medzinárodnej vedeckej konferencie organizovanej pri príležitosti XXXV. medzinárodného akademického festivalu folklórnych súborov Akademická Nitra konaného dňa 6. júla 2006. Nitra : Slovenská poľnohospodárska univerzita, 2006. ISBN 80-8069-755-8. S. 103. MLYNKA, Ladislav; HABERLANDOVÁ, Katarína. Technické pamiatky. Ed. Daniel Kollár. 1. vyd. Bratislava : DAJAMA, 2007. (Kultúrne krásy Slovenska.) ISBN 978-80-89226-43-6. S. 70. PAULÍK, Peter. Mosty na území Slovenska: história a súčasnosť viac ako 250 najkrajších mostov Slovenska. Bratislava : Jaga group, 2012. ISBN 978-80-8076-103-5. S. 86. Iné projekty Commons ponúka multimediálne súbory na tému Kamenný most v Dravciach Externé odkazy Gotický most v Dravciach Archivované 2023-06-09 na Wayback Machine